Exqrch/javanese-Komodo-pixelgpt huggingface dataset:
Wiwit cilik, Guruh wis dilatih dadi penari kang trampil
Saliyané iku Guruh Soekarnoputra uga ngasah bakaté ing donyaning musik
Guruh nggawé grup kesenian Indonésia
Grup kesenian iku jenengé GSP Production (Gencar Semarak Perkasa)
Sadurungé grup kesenian iki, Guruh Soekarnoputra uga nggawe Swara Mahardhika
Saliyané iku, Guruh uga tau nggawé grup musik kang jenengé Guruh Gipsy lan Gank Pengangsaan
Guruh Soekarnoputra nggawé grup musik iki bareng karo bareng karo Keenan Nasution, Abadi Soesman, lan Chrisye
Guruh Soekarnoputra nikah karo Gusyenova Sabina Padmavati kang asalé saka nagara Uzbekistan
Guruh kalebu kluwargané "Bung Karno"
Guruh Soekarnoputra uga aktif ing donyaning pulitik Indonésia
Guruh tau dadi anggota DPR saka PDIP
Tanggal 23 Maret 2011, bareng karo Perayaan Hari Musik Nasional, Guruh nampa Penghargaan Nugraha Bhakti Musik Indonésia (NBMI) saka Persatuan Artis Penyanyi, Pencipta Lagu, lan Penata Musik Rekaman Indonésia (PAPPRI).
Gelas Gelas ya iku piranti kanggo ngombé
Wujudé wangun tabung lan digawé saka bahan kaca, plastik lan aluminium..Wangun gelas miturut parkembangan jaman wujudé dirancang miturut kabutuhan lan duwé corak lan motif kang aneka warna
Ukuran gelas uga warna-warna miturut kabutuhan, ana kang gedhé ana kang cilik
Gelas wis digunakaké wiwit 300 SM,uga digunakaké nalika bangsa Mesir Kuno
Nalika jaman perunggu pucuké panah uga migunakaké gelas kang digawé saka bahan kang asalé saka gunung geni
Pliny ngelaporaké ing abad pisanan pelaut Venesia kang ndarataké kapal ing salah sawijiné pulo nggawe tungku pangapean ing pinggir sagara kanggo ngurangi anyep lan peteng ing wayah wengi
Pawon iki digawé ing sandhuwuré pasir nggunakaké soda abu
Esuké ing panggonan iku tinemu gumpalan bening
Saka iki dingerteni yèn soda lan pasir kang dipanasaké ing suhu kang dhuwur bisa nglebur dadi gelas
Déné unsur-unsur kang ana ing gumpalan bening iku ya iku silika oksida (SiO2), kalsium oksida (CaO) lan natrium oksida (Na2O)
Saka prosès iku tinemu yèn pawon ing sandhuwuré pasir putih akèh ngandhut kulit kerang, lan bongkahan soda abu, mulané bahan gelas kena digawé kanthi ngreakséké utawa nglebur bahan campuran pasir kang dadi sumber silika (SiO2), kulit kerang kang dadi sumber kapur utawa CaO, lan awu kayu utawa soda abu kang dadi sumber natrium utawa Na2O
Kanthi dhasar panalitén, bangsa Asiria lan Mesir Kuno nggawé gelas saka pasir kuarsa, kulit kerang lan arang kayu
Ananging gelas kang diasilaké kenthel banget saéngga angèl diwangun kanthi cara disebul, saéngga mung minangka nggawé manik-manik utawa gelang kanggo rerenggan
Saka iki banjur dingertèni yèn arang kayu kang digunanaké ngandhut unsur kalium oksida utawa K20 dudu natrium oksida (Na2O).
Kalor panguwaban Panas panguwaban utawa kalor penguwaban, utawa luwih pepak owah-owahan entalpi panguwaban standar, Δv"H"o, iku ènèrgi sing dibutuhaké kanggo ngowahi siji kuantitas dat dadi gas
Ènèrgi iki diukur ing titik didih dat lan sendyan ajiné racaké dikorèksi menyang 298 K, korèksi iki silik lan kerep luwih cilik tinimbang deviasi standar aji kaukur
Ajiné biyasa dinyatakaké sajeroning kJ/mol, sanadyan bisa uga sajeroning kJ/kg, kkal/mol, kal/g lan Btu/lb
Aji kalor ing èlemèn kapilih
Enthalpi panguwaban saka sawatara èlemèn ing kJ/mol, diukur ing titik umobé Dat liya
Enthalpi panguwaban saka dat litané, diukur ing titik umob standardé:
USB flash drive USB flash drive "(uga asring karan Flashdisk utawa UFD)" ya iku piranti panyimenan data memori flash tipe NAND sing duwé piranti penghubung USB kang terintegrasi
Flash drive racaké ukurané cilik, ringan, sarta bisa diwaca lan gampang ditulisi
Saiki, kapasitas sing disedakaké kanggo "USB flash drive" ana saka 8 gigabyte nganti 512 gigabyte
Gedhenè kapasitas flashdisk tergantung saka téknologi memori flash sing digunakaké
Panemu Flash Memory (NOR dan NAND) ya iku Dr Fujio Masuoka taun 1984 nalika kerja ing Toshiba déné jeneng flash dhéwé sing njenengi kancanè, Mr
Durung bisa dipesthekakè sapa sing pertama ngembangakè USB flash drive amarga ana telung perusahaan sing ngembangke kaping pisan, ya iku M-Systems, Netac, lan Trek 2000 Flash drive wiwit dipasarakè taun 2001 ing Amérika déning IBM
Ukuran data sing bisa disimpen nalika iku ya iku 8 MB, data sing terakhir November 2006 wis tekan 64 GB
Sistem operasi Microsoft Windows ngimplementasikakè "USB flash drive" dadi codice_1, lan nggunakaké device driver codice_2
Amarga Windows duwé fitur "auto-mounting", lan USB flash drive iku perangkat "plug and play", Windows arep nyoba nglakokaké sabisané nalika perangkat mau dicolokakè ing jero soket USB
Windows XP lan sing sawisé malah duwé fitur "Autoplay", sing ngijinakè flash drive diakses sakabehané kanggo nentokakè apa isi ing jero USB flash drive mau
Nanging flashdisk dadi médhia empuk kanggo panyebaran virus, amarga kemampuan virus kanggo nyalin virus dhéwé ning flashdisk lan nglakokakè otomatis nalika dicolokaké ing port USB (fungsi "Autoplay" ing sistem Windows ora dipateni)
Akèh virus komputer lokal kaya déné Brontok/RontokBro, PendekarBlank, lan virus lokal liyané nggunakaké USB flash drive dadi médhia transmisi virus saka inang siji marang inang liyanè, nggantekakè disket
Virus-virus sing akéh-akéhé lumaku ning dhuwur windows luwih rikat nyebar tinimbang Windows sing ngakses drive nggunakaké fitur autoplay duwekè Windows
Amarga, ana apikè kanggo nonaktifkè fitur autoplay, sanajan ora mbiyantu kanggo nyegah panyebaran virus.
Universal Serial Bus Universal Serial Bus (USB) iku siji spésifikasi kanggo nganakaké komunikasi antara peralatan lan host controller (racaké wujud personal komputer), kang wis nggantèkaké warna-warna antarmuka kang ana sadurungé kaya ta serial lan parallel port
USB bisa ngubungaké piranti-piranti komputer kaya mouse, keyboard, kodhak digital, printer, médhia player, flash drive, Network Adapter, lan cakram external hard drive
Tumrap piranti-piranti mau, USB wis dadi sarana penghubung standar
Gilles de Gennes Gilles de Gennes ya iku penemu LCD
LCD ya iku singkatan saka "Liquit Crystal Display"
De Gennes lair ing Paris, Prancis taun 1932
De Gennes kuliyah ana ing sekolah "École Normale Supérieure"
Dhèwèké wiwitan nyambut gawé minangka ahli magnet lan nyebarake neutron
Banjur dhèwèké ngalih ana ing perusahaa "Supraconductor", lan pungkasane nyambut gawé kang ana gegayutane karo "liquit crystal" nganti dhèwèké kasil anggoné nemu LCD
"Liquit Crystal Display" ateges tampilan kristal encer
LCD ini minangka campuran antarané barang encer lan padhet
Dhèwèké tau diwisudha minangka panampa Nobel Fisika nalika taun 1991
Wisudhan iki kanthi ora langsung ndadèkaké dhewekw dadi "Isaac Newton" ing abad iki
Présidhèn Nicolas Sarkozi nggambaraké De Gennes minangka ilmuwan kang paling apik dhéwé kang ana ing Prancis.Mahamantri ya iku Francois Fillon ugu nggunggung Gennes minangka pribadi kang gemi kang gelem mènèhi sumbangan kanggo majuning paneliten ing nagara mau
Nalika nindakaké konfrensi taun 2002, dhèwèké kandha manawa sawijining dina, kita bakal bisa nyipta sawijining montor mabur kang digawé saka lem dudu paku
Nanging perkarane ya iku dhèwèké durung tau ngerti kepiye carané lem mau bisa nemplek karo kang dilemi
Gilles de Gennes tinggal donya nalika dina Selasa, tanggal 22 Mèi 2007.
Vitamin E Vitamin E iku jinis vitamin kang bisa larut ing njero lemak
Vitamin E iku jeneng umum kanggo rong kelas molekul (tocopherol lan tocotrienol) kang duwé aktivitas vitamin E sajeroning nutrisi
Vitamin E dudu jeneng kanggo saben ékan bahan kimia spésifik, nanging kanggo saben campuran kang dumadi ing alam kang nyedhiakaké fungsi vitamin E sajeroning nutrisi.
Kristal Kristal yakuwi unsur watu kang atome kasusun lan sesambungan amarga kakuwatan intermolekuler saéngga bisa dadi padhet
jinis kristal manut partikel kang nyusun yakuwi.
Harry Coover Harry Coover ya iku penemu lem super
Lem ya iku bahan kang gunakake kanggo nempleake sawijining barang
Ing taun 1750, hak paten lem kang wiwitan, dutujokake ana ing Inggis
Nalika iku, lem digawé saka iwak
Lem banjur dadi bahan renbugan déning masarakat
Ing jaman kuna, lem duweni daya templek kang kuwat kang diarani lem super
Lem kang bahane sintesis, diarani "cyanoacrylate" tinemu tanpa sengaja déning Coover ing taun 1951 nalika dhèwèké nyambut gawé ana ing Laboratorium Paneliten Kodak kang dhuweke George Eastman
Lem gawéane Coover minangka materi unik kang durung dikenal sadurungé
Saiki, lem gawéane Coover digunakake déning pabrik lan rumah tangga
Harry Coover ya iku sawijining dhoktor lulusan "Trinity Collage", Dublin, Irlandia
Nalika nemu lem, dhèwèké nyambut gawé karo kanca nyambut gawéne ya iku Fred Joyner nalika ana ing Loboratorium Kodak
Dhèwèké gawé piranti kanthi bahan "cyanoacrylate"
Coover nguji kekuwatan "cyanoacrylate" minangka tutupmotor jet, déné Joyner nggunakaké kanggo lensa filem
Jebul, kekerone bisa nemplek
Sanajan ditarik kanthi temenan, nanging barang mau ora bisa pedhot
Ngerti kedadeyan mau, sakloron nggunanake "cyanoacrylate" minangka bahan kanggo gawé lem
Taun 1958, Coover kasil anggoné ngrampungaké usaha gawé lem
Coover nampa medali saka Anne Chasser, Komisaris Badan Hak Paten Amérikah Sarékat, lan bebungah saka Rick Nydegger, Présidhèn Lembaga Para Penemu Dunia.
Henri Dunant Wikisource basa Inggris ndarbeni kaca perkawis Jean Henry Dunant ya iku pendiri Palang Merah Internasional
Dhèwèké lair ing Janewa (Switserlan) tanggal 8 Mèi 1828
Palang Merah ya iku lembaga kang ngurus tetulungan kurban-kurban perang lan bebaya alam
Sajarah Palah Merah kawiwitan nalika sawijing nom-noman kanthi aran Henry Dunant nganakaké lelungan saka Switserlan anuju Prancis nalika sasi Juli taun 1859
Nalika iku, ana perang antarané Itali karo Prancis merangi Ostenrik
Nalika tekan kutha Solferino (Itali), Dunant ndeleng puluhan èwu bala kang nandhang lara lan kang wis mati ana ing turut ratan
Ngerti kedadeyan mau, Dunant lan para warga padha nulungi
Prastawa Solferino mau tansah ana ing pikire Dunant
Dunant banjur nulis sawijining buku kanthi irah-irahan "A Memory of Solferino"
Buku mau dicetak ing Janewa nalika sasi Oktober 1862
Ing bukune mau, Dunant nulis ngenani perlune sawijinging paguyuban kang ngemban misi tetulung kanggo para kurban perang kan ora mbedakake ras lan kebangsaan
Pungkasane, Dunant karo kanca-kancane ngadegaké Palang Merah Internasional
Slogane kang misuwur ya iku "Tutti Fratelli", kang ateges Dhewe Kabèh Sedulur
Sabubure Perang Dunia II kang niwasake kurban akèh, donya kandha manawa perlu anané aturan perang kang sampurna
Ing sasi Agustus taun 1949, donya nyepakati Konvensi Janewe ya iku sawijining aturan ngenani perang kang kudu digugu déning kabèh nagara
Isiné aturan mau ya iku pepali nyerang rakyat sipil, jalur komunikasi, lan panggoan ngibadah
Aturan mau uga mènèhi hak istimewa tumrap Palang Merah kanggo nulungi kurban saka pihak ngendi baé
Henry Dunant nampa bebungah Nobel Bedhamèn nalika taun 1901
Henry Dunant tinggal donya nalika tanggal 30 Oktober 1910
Kanggo mengeti jasade Dunant, tanggal laire didadeake dina Palang Merah Dunia ya iku tanggal 8 Mèi.
Gigabita Gigabita iku sawijining ékan unit informasi sing nuduhaké ukuran utawa daya panyimpenan komputer sing dicekak Gbit (utawa Gb)
1 gigabita padha karo 109 (1.000.000.000) bita utawa 220 (1.073.741.824) bita
Perlu diélingaké yèn prabédan antara miliar bit lan gibibit luwih gedhé saka 7%
Iki cukup kanggo nganakaké piranti penyimpen sajeroning kapasitas gigabita utawa gigabyte kanthi ekonomis dibandhingaké karo gibibit/gibibyte
RAM lan "flash chip" racaké diperlokaké supaya nduwènii kapasitas angka biner 2n, nanging tumrap cakram padhet ora dibutuhaké.
Bita bita (Basa Inggris: "byte") iku istilah sing biyasa kanggo ékan saka panyimpenan data ing komputer
Sak bita dumadi saka wolung bit
Aksara B dipigunakaké sajeroning cekakan byte
(bit migunakaké cekakan b.) kaya kB = kilobita
Cakram padhet ("hard disk") mawa kapasitas 40GB kanthi gampang bisa nyimpen nganti 40 èwu yuta (miliar) bita utawa gigabita data.
Ibnu Al-Baitar Ibnu Al-Baitar ya iku peneliti tuwuhan obat
Dhèwèké dikenal minangka siji dhokter kéwan, ahli tuwuhan, lan farmakologi, sarta sarjana ngèlmu tuwuhan
Jeneng dawane ya iku Abu Muhammad Abdallah Ibn Ahmad Ad-Din Ibn Al-Baitar Al-Din Al-Maliqi
Wong kulonan ngarani dhèwèké kanthi jeneng Alpetragius
Ibnu Al-Baitar kerep nganakake paneliten ngenani tuwuhan lan kasiate ing Afrika lan Asia
Nalika taun 1219, dhèwèké lunga ing pasisir lor Afrika lan Asia Timur
Dhèwèké éntuk jinising tuwuhan nganti éwon
Asil panalitene ditulis ana ing buku Al-jami fi al- Adwiya al-Mufrada, siji buku ensiklopedi tuwuhan kang diakoni minangka rujukan babagan kadhokteran nganti abad 16
Al-Baitar lair ana ing Malaga (Spanyol) ing abad 12 kang pungkasan
Dhèwèké turunane kulawarga Al-Baitar ing Malaga
Al-Baitar sekolah kang wiwitan ing Serville, Spanyol
Ing kono, dhèwèké nglumpukake pirang-pirang jinis tuwuhan kang urip ana ing kono
Nalika nglumpukake, dhèwèké bebarengan karo guru-gurune ya iku Abu Al-Abbas An Nabati, Abdulah bin Shaleh, lan Abu Al-Hajjaj
Nalika taun 1220, dhèwèké ngalih ana ing tlatah wetanan
Sawisé ngliwati tlatah Afrika Utara (Maroko, Algeria, lan Tunisa), dhèwèké uga lunga menyang Asia cilik lan Suriah
Ibnu Al-Baitar tinggal donya ing Damaskus taun 1248.
Mégabita Sak megabita (basa Inggris: "megabyte") iku unit informasi utawa panyimpenan komputer sing padha karo 106 (1.000.000) bita utawa 220 (1.048.576) bita gumantung kontèksé
Megabita racaké dicekak MB (bedakna karo Mb sing tegesé megabit).
Bubur Bubur yaiku istilah umum tumrap panganan ingkang awujud campuran bahan padhet lan cuwir, kanthi komposisi kang cuwir luwih akèh
Sajeroning bab panganan, bubur ateges panganan lembèk kang digawé saka bahan beras, glepung, glepung kanji, tela, kacang-kacangan, lsp kang digodhog
Juk (죽) yaiku bubur kas Koréa kang digawé saka bahan palawija kaya ta beras, dhélé, lan kacang lan wijen kang digodhog
Bahan-bahan tambahan kanggo isi juk yaiku abalon, daging pitik, kacang pinus, janganan, ginseng lan iwak
Wong Koréa mangan juk nalika isih anget, mligi nalika ésuk yaiku minangka gantine sega
Juk apik kanggo pencernaan amarga teksture alus
Tradisi masak juk wis suwé dtindakake déning wong Koréa, nanging resep masakane lagi ditulis ing jaman Dinasti Joseon (1397-1910)
Wong ing mangsa Joseon masak juk kang wong tuwa ing wayah ésuk yaiku ing pura lan omah-omah rakyat biyasa
Ing mangsa atis kususe nalika dina "dongji" ("titik walik mangsa atis"), juk dimasak bareng kacang abang kang dipercaya bisa nundhung arwah ala kang gathing warna abang.
Ibnu Haitam 0 1419504 2023-03-03T05:18:13Z Shiinabot /* top */ganti ejaan baku, replaced: mlebu → lumebu 1625619 wikitext text/x-wiki Ibnu Haitam ya iku penemu téyori pandelengan utawa optika
Déning wong Barat, dhèwèké diarani Al-Hazen
Dhèwèké lair taun 965 M ing Basra, Irak
Nalika isih cilik, dhèwèké ana ing Basra lan Baghdad, ya iku rong kutha kang dadi pusat ngèlmu kawruh Dinasti Abbasiyah nalika iku
Ibnu Haitam banjur lunga menyang Andalusia, Spanyol
Nalika iku, Andalusia dadi kéblat ngèlmu kawruh Éropah
Ing kono dhèwèké kapéncut nyinaoni babagan optika
Ibnu Haitam mènèhi sumbangan kang gedhé dhéwé tumrap ngèlmu kawruh modern
Dhèwèké kandha yèn benda kang bisa dideleng iku mantulake cahya tumuju mripat manungsa
Téyori optika kang dijlentrehake mrabawani ilmuwan Éropah, kaya ta Roger Bacon lan Johannes Keppler
Riset ilmiah iki dadi cikal bakal panalitene ilmuwan Barat
Pamanggihe ing babagan astronomi ngenani lapisan atmosfer lan perkiraane ngenani jarak srengéngé karo benda-benda akasa liyané, uga dipercaya nyepetake panemon-panemon ilmuwan Barat ngenani kosmologi modern
Nalika ing Spanyol, Ibnu Haitam nganakake panaliten lan percobaan ilmiah ing babagan optika
Panemon kang misuwur ya iku ukum refraksi kang unine sudut refleksi ing pancaran cahya padha karo sudut kang lumebu ing fisika modern
Ukum iki dikenal kanthi aran "ukum refraksi snell" kang nganggo patokan saka fisikawan Walanda ya iku Broed Van Roijen Snell
Pungkasane Ibnu Haitam netep ana ing Kairo, Mesir
Ing kono dhèwèké dadi ahli matematika nganti tinggal donya taun 1039.
Ibnu Nafis Ibnu Nafis ya iku penemu sistem sirkulasi getih
Ibnu Nafis lair ing kutha Damaskus, Syria, yaun 1213 M
Jeneng dawane ya iku Abu ‘Ala‘i ‘Alauddin ‘Ali bin Abi Hazam bin Nafis Qurasyi
Nalika cilik, dhèwèké wis duwé minat nyinaoni babagan ngèlmu kawruh lan sains
Dhèwèké merguru karo wong-wong kang nguwasai babagan mau, kaya ta Syeikh Al-Dahwar, Radhiuddin Rahadi, lan Umran Isra’ili
Ngancik diwasa dhèwèké nganakake lelana ana ing Kairo, Mesir
Saliyané dikenal minangka nimpuna ngèlmu fikih, filsafat, ngèlmu basa, lan gramatika
Dhèwèké uga apal Al Quran, lan nguwasai pirang-pirang hadis Nabi
Panemone ing babagan sirkulasi getih ditulis ana ing karya ya iku "Syarah Tasyrif Qanuun" (Penjlentrehan Kitab Qaanun)
Karya iki minangka jlentrehan saka anatomi Ibnu Sina (980-10370 ing kitab "Al-Qaanun fi al-Thibb
Ing buku iki, Ibnu Nafis, nulis kanthi teliti ngenani paru-paru, antarané cabang-cabang "trachea" (buluh pernapasan), cabang-cabang "arteria venosa", lan cabang "vena arteriosa"
Cabang-cabang mau disembung déning jaringan empuk kang duwé pori
Miturut Nafis, "vena arteriosa" tumrap paru-paru ya iku gawa getih kang wis di beningake lan diangetake déning jantung pérangan tengen
Getih mau mili ing cabang-cabang kang paling alus, "vena arteriosa", nganti kanthong-kanthong udara ("alveolus MS"), saéngga bisa nyampur karo udara lan bisa nyampur
Déné fungsine "arteri venosa" tumrap paru-paru ya iku gawa udara kang wis nyampur karo getih, saka paru-paru tekan bilik kiwa jantung
Ing panggonan iki diasilake substansi vital saka campuran lan campuran mau
Ibnu Nafis tinggal donya ana ing Kairo taun 1288.
Ibnu Zuhr Ibnu Zuhr ya iku wong kang wiwitan nemu lelara kulit ya iku gatel-gatel lan kadas
Dhèwèké uga éntuk jejuluk minangka "Bapak Parasitologi" minangka penghargaan tumrap kepakarane ing babagan paasitologi kang wiwitan
Ibnu Zuhr lair ing Sevila Spanyol taun 1091
Kulawargane minangka kulawarga dhokter
Dhèwèké éntuk pendhidhikan kadhokteran ing "Cordoba Medical University"
Ing barat, dhèwèké dikenal kanthi aran Avenzoar
Elmu kang ditekuni ya iku ngèlmu ing babagan usada
Kanggo njagani percobaanne ngenani obat, dhèwèké menehake obate mau marang kéwan sadurungé diwènèhake marang manungsa
Buku kang ditulis déning Ibnu Zuhr ya iku buku kang paling lengkap babagan lelara lan cara nambanine
Bukune mau kanthi irah-irahan "Al-Aghziya" utawa "Book on Foods Stuffs" kang ateges buku kusus kang njlentrehake pentinge obat lan panganan kang duwé gizi
Dhèwèké uga kang mlopori praktik mènèhi panganan lumantar krongkongan nalika mangan nganggo cangkem
Ibnu Zuhr tau njabat minangka mantri nalika mangsa Dinasti Muhawid karo raja Abd AlMu’min
Nanging dhèwèké tetep milih dadi dhokter nganti tumekaning pati
Ibnu Zuhr tinggal donya ing Sevila nalika taun 1161.
Jābir ibn Hayyān Jabir Ibn Haiyan yaiku wong kang paling duwé jasa tumrap panaliten bahan-bahan kimia
Jeneng dawane yaiku Abu Musa Jabir Ibn Haiyan
Dhèwèké lair taun 721 M, lan tinggal donya nalika taun 815 M
ing kalangan wong Barat, dhèwèké dikenal kanthi aran Geber, asalé saka tembung Jabir
Tembung kimia sejatine saka basa Arab, "Al-Kimya"
Dhèwèké mlopori percobaan ngenani teknik kimia
Antarane yaiku penyulingan, kristalisasi, destilasi, lan sublimasi
Teknik-teknik iki pancen migunani tumrap ngrembakane ngèlmu kawruh modern
Nalika gawé panganan lan ombenan, kerep nggunakaké teknik-teknik kang diplopori Jabir
Jabir wis nindakaké panaliten kimia kawit taun 776 M
Pendhidhikan kimiane saka guru kang jenenge Imam Ja’far Sadiq lan Khalid bin Yazid
Karya buku kang ditulis antarané "Kitab Shina al-Kimya" lan "Kitab al-Sab’in"
Loro-lorone wis diterjemahake ing basa Latin lan basa Éropah
Jabir yaiku ilmuwan kang wiwitan nemu campuran kimia saka pirang-pirang materi, kaya ta arsenik (zirnikh), lan antimony (itsmid)
Campuran mau bakal mbentuk sawijining barang tambang ekologis kang diarani téyori tambang banyu raksa
Dhèwèké uga ngenalake campuran baja lan panganggone O2 (oksigèn) nalika gawé kaca
Panemon iki didadèkaké rujukan déning wong Éropah kanggo ngeksploraseake bahan-bahan kimia.
Ahmed Ouyahia Ahmed Ouyahia (basa Arab: , "Ahmad Uyahya"‎) (lair 2 Juli 1952) iku pulitisi saka Aljazair kang njabat Mahamantri Aljazair wiwit 23 Juni 2008
Dhèwèké uga njabat posisi sing padha ing 1995-1998 lan 2003-2006
Minangka diplomat karir, Ahmed Ouyahia uga pernah njabat Mantri Kehakiman, lan salah sijining wong sing ngadegaké lan dadi présidhèné parté "Rassemblement National Démocratique" (RND)
Déning pemantau pulitik Kulon, Ahmed Ouyahia dianggep raket karo golongan militèr Aljazair, lan dhèwèké éwoning/fraksi "éradicateurs" kang numpas lawan-lawan pulitiké saka golongan militan Islam kaya ta "Front Islamique du Salut" (FIS) lan "Groupe Islamique Armé" (GIA) sajeroning perang sadulur Aljazair taun 1990-an.
Susu kedhelé Susu kedelai (Hanzi: 豆漿; 豆奶) ya iku ombèn-ombenan kang digawé saka kedelai awarna putih
Susu kedelai duwé komposisi kang mirib karo susu: 3,5% protéin, 2% lemak, sarta 2,9% karbohidrat
Susu kedelai duwé manfaat kang akèh
Contone ya iku kanggo nambani lelara diabetes militus, lara ginjel, lan reumatik.
Setip Setip (utawa kang aran busakan) ya iku piranti tulis kang digawé saka karèt alus kang bisa ngilangaké reregedan saka potlot
Busak bisa digawé saka karèt kaya ta busak kertas, uga ana kang digawé saka kain wol kang diblebet kayu kaya ta busak blabak ireng lan blabak putih
Busak tinemu ing taun 1770 déning Joseph Priestley
Nalika iku, busak dienggo ing Inggris lan Australia
Saliyané iku, ing taun 1770, Edward Naime uga sinebut minangka wong kang ngripta busak karèt
Sawisé iku, ing taun 1839, Charles Goodyear ngembangaké wujud karèt dadi wujud kang luwih kepénak dianggo
Ing taun 1858, Hyman Lipman saka Philadelphia, Pennsylvania, Amérikah Sarékat maténaké wujud busak kang ditèmpelaké ing pucuk potlot.
Sénon Sénon iku èlemèn kimia kanthi simbul Xe lan nomer atom 54
Jeneng èlemèn dipocapaké utawa Pranala njaba
Pirsani informasi ngenani Sénon ing KamusWiki.
Piring Piring ya iku piranti kang digawé saka beling utawa porselén kang gunané kanggo mangan, ndéléhaké lawuh, sayur
Piring uga ana kang digawé saka kayu, sèng utawa wesi lan plastik
Saliyané kanggo mangan, piring uga kena kanggo nari
Jogèd kang nggunakaké piring diarani jogèd piring
Piring dhapuré bunder pipih lan ana cekungan ing tengahé
Piring uga ana kang dhapuré cépér
Piring kang dhapuré cépér lumrahé kanggo wadhah sayur kang ora ana duduhé
Piring nduwéni warna lan wujud kang béda-béda
Yèn jaman biyèn piring wernané mung putih polos, nanging saiki piring wis ana wernané malah nganggo motif kembang-kembang, garis-garis, lan gambar-gambar kaya ta kapal, woh-wohan, sayuran, gambar daging lan roti
Piring kang digawé saka kramik utawa porselén iku kalebu piring kang gampang pecah
Mulané piring kang digawé saka porselén utawa kramik ora kena dibanting
Piring uga ana kang kanggo rerenggan
Piring kang kanggo rerenggan iki ora dianggo mangan nanging mung dipajang dadi aksesoris méja utawa dicénthélaké ing témbok
Piring hias iki lumrahé kanggo rerenggan ing omah-omah
Piring hias lumrahé digawé saka porselén.
Salep Salep (basa Inggris: "ointment") ya iku obat njaba kang digawé saka campuran obat kanthi zat duwé konsistensi, kaya ta mentega, kanggo diolesake ing kulit (kanggo lara kudhis, borok, lsp)
Ana kang ngarani salep ya iku bahan setengah padhet kang gampang diolesake lan dianggo minangka obat njaba.
Punthuk Punthuk ya iku salah sijiné wewengkon utawa ara-ara kang dhuweni dumung anané lemah luwih dhuwur saka lemah kang ana ing sakiteré sarta dhuwuré kang luwih pendek saka wardi
Ing basa Indonésia diarani "bukit"
Punthuk uga awujud jembar ara-ara kang amba lan dawa lan duwèni puncuk kang duwé ciri kaya ta anak gunung
Miringé (curam) utawa ing topografi punthuk bisa nemu ing pérangan salah sijinè laladan kang ledok.
Radon Radon ( ) iku èlemèn kimia kanthi simbul Rn lan nomer atom 86
Radon iku dat radioaktif, tanpa warna, tanpa ambu, tanpa rasa gas mulya, dumadi kanthi alamiah minangka produk paluruhan (decay) saka uranium
Pirsani informasi ngenani Radon ing KamusWiki.
Bolu Bolu utawa kuwé bolu (basa Inggris: cake) yaiku kuwé kang bahan dasarè glepung (umumè glepung terigu), gula, lan ndog
Kuwè bolu lan cake umumè dimatangakè kanthi cara dipanggang ing oven, sanajan uga ana bolu kang dikukus, contoné bolu kukus utawa brownies kukus